Geraamte in silo gevind | Maroela Media
King Foods se ingang in Potchefstroom Foto: Google Earth
Die polisie in Potchefstroom in Noordwes doen 'n geregtelike doodsondersoek nadat beendere van 'n menslike skelet by King Food gevind is.
"Die beendere is op 19 Junie omstreeks 09:40 gevind," het kapt. Paul Ramaloko, woordvoerder van die polisie, in 'n verklaring gesê. "Die vervaardigingsbestuurder het die silo oopgemaak en die geraamte in die mielies opgemerk. Hy het die polisie en die departement van gesondheid ontbied."
Die geraamte is glo dié van 'n volwasse man. Die geraamte het vermoedelik maande lank al tussen die mielies gelê.
Die persoon is nog nie uitgeken nie. "Enigiemand wat meer inligting het word versoek om die polisie in Potchefstroom te kontak," het Ramaloko bygevoeg.
Die beendere is aan die forensiese laboratorium gestuur om die omstandighede rondom die persoon se afsterwe te ondersoek.
Foto's: Geen borgtog vir 'bokverkragter'
Mielies wat gemaal word tot meel en daarna gebak word tot pap?
omg so di meel wat ons gebruik het dalk menslike oorskot in
PAP EN BEEN EET ONS EN N PAAR WURMS ' LOL
O golly, wat n grillerige storie, geraamte, so dit wil sê die "sous" het deur die mielies geloop en wurms en en. O tyd, nou hoe sal n mens nou weet van waar kom jou pappies. Die reuk, al daai "sap" op die mielies, kon niemand iets ruik of agterkom nie.